Monmartro žibuoklė (operetė)

„Monmartro žibuoklė“ () trijų veiksmų Imrės Kalmano operetė parašyta pagal Julijaus Brumerio () ir Alfredo Grunvaldo () libretą.

Istorija
Pirmoji „Monmartro žibuoklės“ premjera įvyko 1930 m. kovo 21 dieną Johano Štrauso teatre () Vienoje.Operetta: A Theatrical History, Traubner Richard, 1983, Oxford University Press, Oxford, isbn=0-19-520778-5, p. 55-59 Operetės veiksmas vyksta paryžietiškoje menininkų aplinkoje, tokioje pačioje, kurioje sukurta ir Džiakomo Pučinio opera La bohème.Haslum Bengt, Operett och musical: en kavalkad i ord och bild från Offenbach till vår tids musical, 1971, Sveriges radio, Stockholm, isbn=91-522-1207-6, libris=7409424

 Pagrindiniai veikėjai
Ninon (sopranas), Pipas de Fraskatis (tenoras), Raulis Delakroiks (lyrinis tenoras), Henris Murgeris (baritonas), Florimondas Herve, (tenoras), Violeta Kavalini (sopranas).

 Turinys 
Pirmas veiksmas
Paryžiaus rajone Monmartre gyvena trys neturtingi menininkai: dailininkas Raulas, kompozitorius Florimondas ir rašytojas Henris. Raulio mylimoji Ninon pozuoja Afroditės atvaizdui. Jie pradeda ginčytis ir išsiskiria. Violeta taip pat myli tapytoją, tačiau atvirai to nerodo. Kadangi niekas neturi pinigų, Violeta parduoda savo medalioną, kad nupirktų maisto. Pasirodo antstolis, bet, visų nuostabai, jis nieko nereikalauja. Atvirkščiai - jis duoda didelę sumą pinigų, kurią jis gavo iš mecenato. Trys menininkai pasinaudoja šiuo netikėtu posūkiu, kad išpirktų Violetą iš jos globėjo.

Antras veiksmas
Ninon susiranda naują draugą ir globėją – meno ministrą Pipo de Fraskati. Jo paramos dėka Ninon tampa žinoma vodevilių dainininke. Ji vis dar myli dailininką Raulį ir yra jam artima. Violeta įpareigoja ministrą paskirti Raulį Luvro restauratoriumi. Tačiau padėka už pagalbą atitenka Ninon. Kai naujausia Florimondo operetė sulaukia pripažinimo, artistų trijulė išsivaduoja iš nuolatinių finansinių rūpesčių ir antstolio persekiojimo.

Trečias veiksmas
Florimondo operetė sulaukė didelio pasisekimo. Ninon tampa vakaro apdovanojimus pelniusia dainininke. Tačiau gavusi laišką iš Raulio, kuriame jis išsako savo ketinimą nusižudyti, ji išskuba iš teatro. Violeta prisiima vaidmenį ir išgelbėja spektaklį. Tuo tarpu baronas klausia Rotšildo apie medaliono pardavėją. Jis atskleidžia Violetai, kad iš tiesų ji yra grafienė Bernini ir kad yra labai turtinga. Violeta ir Raulis pagaliau susitinka.

 Muzika 
Garsiausio operetės muzikinio numerio, tango hito „Praėjusį vakarą tik sapnavau tave“ (), pirminėje partitūros versijoje nebuvo. Tango buvo sukurtas kaip vestuvių dovana jaunai kompozitoriaus žmonai Verai 1930 m. pavasarį, bet vėliau buvo įtrauktas ir į „Monmartro žibuoklę“, ir į „Čardašo karalienę“, kur veikėjas Edvinas kitu atveju nebūtų turėjęs savo solinio numerio. „Monmartro žibuoklė“ - lyriškiausia Imrės Kalmano operetė, o kai kurie jos numeriai ilgainiui tapo šlageriais, kaip pavyzdžiui „Karambolina“. Dėl išvystytų muzikinių numerių ansamblių chorų operetė dažnai prilyginama lyrinei operai.

 1954 metų pastatymas Kauno valstybiniame muzikiniame teatre 
Pastatyminė grupė: režisierius - Rostislavas Andrejevas, dirigentas - Nikolajus Zelinskis (), dailininkas - D. Barauskas, baletmeisteris - Vaclovas Germanavičius. Premjera įvyko 1954 m. gegužės 19 dieną.Kauno Valstybinio Muzikinio Teatro spektaklių chronologinis sąrašas, ribos 1941-2021, 28 p., sudarytoja Lina Stankevičiūtė. Kauno Muzikinio Teatro Archyvas, 2022 09 01

 1975 metų pastatymas Kauno valstybiniame muzikiniame teatre  
Pastatyminė grupė:„Monmartro žibuoklė“, Programa, KVMT archyvas, Segtuvas „Pagramančio šnekučiai“ režisierė - Aldona Ragauskaitė, dirigentas - Juozas (Icikas) Idzelis, dailininkė -  Viktorija Gatavynaitė, baletmeisteris - Česlovas Žebrauskas, chormeisteris - Ramūnas Tilvikas, koncertmeisteriai - Ligija Richterytė, Vida Tiškuvienė, Ilona Žvaginytė, Antanas Baranauskas, Pranas Čiurlys, choro koncertmeisteris - Antanas Dirvanauskas. M. Jankovskio pjesę į lietuvių kalbą išvertė E. Petrauskienė ir Antanas Drilinga. Premjera įvyko 1975 metų lapkričio 22 dieną.Kauno Valstybinio Muzikinio Teatro spektaklių chronologinis sąrašas, ribos 1941-2021, 28 p., sudarytoja Lina Stankevičiūtė. Kauno Muzikinio Teatro Archyvas, 2022 09 01

Pagrindinių vaidmenų atlikėjai:
 Anri Vernje – Jonas Antanavičius, Aloyzas Domeika
 Raulis Kamje – Valentinas Čepkus, Mykolas Rekys
 Florimonas Lione – Vitoldas Christauskas, Juozas Malikonis
 Ninon – Jūratė Bukauskaitė, Danutė Dirginčiūtė
 Violeta – Aldona Mikšytė, Janina Ragaišytė, Eleonora Kliučiūtė
 Paradizas – Algis Jacunskas, Feliksas Einas
 Fraskati – Leonas Stanevičius, Kazys Mikalauskas
 Lebianas – Stasys Pupkis, Vincas Čižauskas
 Paridži – Anicetas Kunčius, Jonas Janulevičius
 Marina – Genovaitė Gontytė, Zuzana Masiulevičiūtė
 Mergaitė – J. Šmitaitė, V. Bagdonavičiūtė
 Berniukas – E. Vosiliūtė, E. Mackevičiūtė
 Brujaras – Gediminas Šmitas, Algis Mertynas
 Alfoncas Diurua – A. Bagdonavičius, H. Pumputis
 Policininkai – A. Papas, S. Kornilovas
 Žibintininkas – P. Kaminskas, P. Jonaitis
 Kavinės savininkas – R. Šapkevičius, V. Šimonis
 Kavalieriai – V. Samsonas, H. Kontrimavičius, V. Virganavičius

 2008 metų pastatymas Kauno valstybiniame muzikiniame teatre  
Pastatyminė grupė: režisierius - Kęstutis Jakštas, dirigentas - Virgilijus Visockis, dailininkė - Marija Rubavičiūtė, choreografai - Agris Danilevčs (Latvija) ir Markus Zmoelnig (Italija), chormeisteriai - Ramūnas Tilvikas, Rasa VaitkevičiūtėKauno Valstybinio Muzikinio Teatro spektaklių chronologinis sąrašas, ribos 1941-2021, 28 p., sudarytoja Lina Stankevičiūtė. Kauno Muzikinio Teatro Archyvas, 2022 09 01Operetė „Monmartro žibuoklė“, Kas vyksta Kaune, www.renginiai.kasvyksta.lt . Spektaklio premjera įvyko 2008 m. lapkričio 15 dieną.Eglė Stankevičiūtė, „Monmartro žibuoklė“ – šiuolaikiškai ir be operetės žanro štampų, Kauno diena, 2008 10 17, www.kaunodiena.lt 

Pagrindinių vaidmenų atlikėjai:
 Raulis - Kęstutis Alčauskis
 Florimonas - Žanas Voronovas
 Anri - Raimondas Baranauskas
 Violeta - Gitana Pečkytė
 Ninon - Raminta Vaicekauskaitė
 Fraskatis -  Tomas Ladiga
 Fransua -  Juozas Janušaitis
 Madam Arno - Giedrė Juknevičiūtė
 Paridžis - Danielius Vėbra
 Brujaras -  Ramūnas Šimukauskas
 Diurua - Dainius Bervingis﻿

 Šaltiniai 

Kategorija:Spektakliai
Kategorija:Operetės